
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ.18ης (τακτικής) συνεδρίασης του Δημοτικού Συμβουλίου του Δήμου Πύργου

Αριθμ. Αποφ. 181/2011

ΘΕΜΑ: Ένταξη του  Δήμου Πύργου στην εφαρμογή του θεσμού παροχής κοινωφελούς εργασίας
    
Στον Πύργο και στο Δημοτικό Κατάστημα σήμερα στις 19 του μηνός Μαΐου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, ύστερα από την με αριθμό πρωτ. 17403/13-05-2011 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

	                ΠΑΡΟΝΤΕΣ

	1. Καννής Ευστάθιος – Πρόεδρος

	2. Σκαρτσιάρης Πάνος  - Αντιπρόεδρος

	

	3. Καράμπελας Αντώνιος

4. Παναγόπουλος Ιωάννης

	5. Παναγόπουλος Βασίλειος

	6. Αργυρόπουλος Ιωάννης του Γεωργίου

	7. Αριστειδόπουλος Χαράλαμπος

	8. Βαρελάς Ιωάννης

	9. Θεοδωρέλος – Χαρίτος Γεώργιος [αποχώρησε απ’ τη συνεδρίαση πριν το 25ο θέμα της Η.Δ]

	10.  Δημουλιάς Λεωνίδας

11. Κοτσιλίμπας Γεώργιος [αποχώρησε από τη συνεδρίαση πριν τη συζήτηση των θεμάτων της Η.Δ]

	12.  Ζέκιος Λεωνίδας [αποχώρησε από τη συνεδρίαση πριν τη συζήτηση των θεμάτων της Η.Δ]

	13. Κωνσταντόπουλος Σπυρίδων

14. Τζίνη Διονυσία

	15. Φραγκαντώνης Παναγιώτης [αποχώρησε από τη συνεδρίαση πριν το 18ο θέμα της Η.Δ]

	16.  Μπίρμπας Κων/νος [αποχώρησε από τη συνεδρίαση πριν το 2ο θέμα της Η.Δ]
17.  Ανδρικόπουλος Ανδρέας αποχώρησε από τη συνεδρίαση πριν το 18ο θέμα της Η.Δ]

	18.  Ανδρικόπουλος Φώτιος [αποχώρησε από τη συνεδρίαση πριν το 18ο θέμα της Η.Δ]

	19. Αντωνέλος Δημήτριος

20. Αργυρόπουλος Ιωάννης του Παναγιώτη

	21. Λιατσής Γαβριήλ- Επικεφαλής Μείζονος Μειοψηφίας  [αποχώρησε απ’ τη συνεδρίαση πριν τη συζήτηση των θεμάτων της Η.Δ]
22. Δημόπουλος Φώτιος [αποχώρησε απ’ τη συνεδρίαση πριν την ψηφοφορία του 1ου θέματος της Η.Δ]
23.  Ανδριόλας Γεώργιος

	24. Σεϊντής Βασίλειος [αποχώρησε απ’ τη συνεδρίαση πριν την ψηφοφορία του 8(γ) θέματος της Η.Δ] 

	25. Κουρμπανάς Γεώργιος [αποχώρησε από τη συνεδρίαση πριν το 2ο θέμα της Η.Δ]
26. Ψάρρης Παναγιώτης [αποχώρησε από τη συνεδρίαση πριν το 2ο θέμα της Η.Δ]

27. Λιατσής Δημήτριος

	28. Γεράνιος Κων/νος [αποχώρησε απ’ τη συνεδρίαση πριν την ψηφοφορία του 8(γ) θέματος της Η.Δ

	29. Γιάνναρος Χρήστος – Επικεφαλής της 

παράταξης «Λαϊκή Συσπείρωση» [αποχώρησε απ’ τη συνεδρίαση πριν το 17ο θέμα της Η.Δ]

	30. Καραμπέτσος Αθανάσιος 

[αποχώρησε απ’ τη συνεδρίαση πριν το  17ο θέμα της Η.Δ]

	31. Σεφερλής Ιωάννης – Επικεφαλής της 

παράταξης «Ανταρσία στο Δήμο Πύργου» [αποχώρησε απ’ τη συνεδρίαση πριν την ψηφοφορία του 23ου θέματος της Η.Δ]

	  ΑΠΟΝΤΕΣ:

1. Τζουανόπουλος Δημήτριος-

Γραμματέας

2. Γιαννακούλιας Θεόδωρος, οι οποίοι δεν

προσήλθαν, αν και η πρόσκληση τους επιδόθηκε νομίμως. 


   
Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------


Ακολούθως ο Πρόεδρος έθεσε υπόψη του Δημοτικού Συμβουλίου το 2ο θέμα της ημερήσιας διάταξης με τίτλο: «Ένταξη του  Δήμου Πύργου στην εφαρμογή του θεσμού παροχής κοινωφελούς εργασίας».

Εισηγούμενος το θέμα ο Αντιδήμαρχος κ. Α. Καράμπελας ανέφερε: «Στο ελληνικό δίκαιο υπάρχει ο θεσμός παροχής κοινωφελούς εργασίας ως εναλλακτικός τρόπος για να εκτίει κανείς την ποινή του και ισχύει από το 1991.Έχει κύριο στόχο την αποσυμφόρηση των φυλακών και έχει χαμηλό οικονομικό, οικογενειακό και κοινωνικό κόστος. Αποφεύγονται έτσι οι αρνητικές συνέπειες του εγκλεισμού στις φυλακές, καθώς και ο κοινωνικός στιγματισμός.


Εφαρμόζεται σε περιπτώσεις αδικημάτων οικονομικής φύσεως και αφορά ποινές φυλάκισης που επιβάλλονται από τα ποινικά δικαστήρια.


Συγκεκριμένα αφορά ποινές φυλάκισης από ένα μήνα έως τρία χρόνια και μόνο στην περίπτωση που υπάρχει συναίνεση από το άτομο που του έχει επιβληθεί η ποινή. «Κάθε ημέρα φυλάκισης μετατρέπεται σε παροχή κοινωφελούς εργασίας 4 ωρών και μπορεί το δικαστήριο να την αυξομειώσει από 2 έως 6 ώρες».


Σύμφωνα με τις διατάξεις της παρ. 6 του άρθρου 82 του Ποινικού Κώδικα (Ν. 1493/17-08-1950), όπως τροποποιήθηκε, η κοινωφελής εργασία παρέχεται χωρίς αμοιβή σε υπηρεσίες του κράτους, των οργανισμών τοπικής αυτοδιοίκησης, των νομικών προσώπων του δημόσιου τομέα ή σε μη κερδοσκοπικά κοινωφελή νομικά πρόσωπα ιδιωτικού δικαίου ή και άλλα, τα οποία ορίζονται με απόφαση του Υπουργού Δικαιοσύνης, Διαφάνειας και Ανθρωπίνων Δικαιωμάτων και τυχόν συναρμόδιων Υπουργών. Μπορεί επίσης να αφορά και σε παροχή υπηρεσιών προς τον παθόντα, αν υπάρχει η σύμφωνη γνώμη του. Την εκτέλεση της κοινωφελούς εργασίας επιβλέπει ο επιμελητής κοινωνικής αρωγής, εκτός αν το δικαστήριο διατάξει διαφορετικά. Με την ίδια υπουργική απόφαση ορίζονται επίσης η οργάνωση της παροχής κοινωφελούς εργασίας, η διαδικασία επιλογής, ανάθεσης και επίβλεψης της σχετικής εργασίας και κάθε άλλη σχετική λεπτομέρεια.

Ενδεικτικά οι υπηρεσίες που απασχολούνται είναι: «Σε υπηρεσίες καθαριότητας, σε υπηρεσίες συντήρησης κήπων και πρασίνου, στη φύλαξη δασών, σε διοικητικές υπηρεσίες, σε τεχνικές υπηρεσίες κλπ.»


Θα πρέπει ο Δήμος μας να συμμετέχει στο πρόγραμμα ως έμπρακτη απόδειξη της κοινωνικής μας ευαισθησίας. Ειδικά τώρα που «η οικονομική κρίση συνεχώς βαθαίνει φέρνοντας δυσκολίες και φαινόμενα όπως αυτό που παρατηρείται με συμπολίτες μας, οι οποίοι μπαίνουν στη φυλακή γιατί δεν έχουν να πληρώσουν τις ποινές τους», κάνει την υιοθέτηση του θεσμού και στο Δήμο Πύργου αναγκαία. Εξάλλου «τα αδικήματα που έχουν διαπράξει οι συγκεκριμένοι είναι ήσσονος σημασίας».

Σημειώνεται ότι έχουμε γίνει αποδέκτες αιτημάτων συμπολιτών μας που βρίσκονται σε δεινή οικονομική θέση, σε πραγματική αδυναμία να εξαγοράσουν την ποινή που τους βαρύνει και που τις περισσότερες φορές ατυχείς συγκυρίες τους έχουν φέρει σ’ αυτή τη θέση.


Παράλληλα πιστεύουμε ότι ο θεσμός αυτός συμβάλλει όχι μόνο στην αποσυμφόρηση των φυλακών και των σωφρονιστικών καταστημάτων, αλλά και την επίτευξη  των στόχων της σωφρονιστικής πολιτικής.


Για τους ανωτέρω λόγους εισηγούμαι στο Δημοτικό Συμβούλιο ν’ αποδεχθεί το θεσμό της Κοινωφελούς Εργασίας, από καταδικασμένους σε ποινές μετατραπείσες σε χρηματικές, προκειμένου οι συναρμόδιοι υπουργοί να καταρτίσουν πίνακα που να συμπεριλαμβάνει και το Δήμο μας ο οποίος έχει τη δυνατότητα να δεχθεί άτομα για να παράσχουν κοινωφελή εργασία στην καθαριότητα, στην ύδρευση, στην αποχέτευση, σε τεχνικά έργα, στη συντήρηση κήπων και πρασίνου, στη φύλαξη δασών καθώς και σε διοικητικές εργασίες ανάλογα με τα τυπικά προσόντα, σύμφωνα με τις διατάξεις του άρθρου 82 του Ποινικού Κώδικα.


Συγκεκριμένα προτείνεται να παρέχουν κοινωφελή εργασία στις ακόλουθες υπηρεσίες του Δήμου: καθαριότητας, πρασίνου, τεχνικές υπηρεσίες, διοικητικές υπηρεσίες, ΚΕΠ, υπηρεσίες υγείας και κοινωνικής μέριμνας.


Στη συνέχεια μετά την απόφαση του Δημοτικού Συμβουλίου, το αίτημά μας θα προωθηθεί στο Υπουργείο Δικαιοσύνης Διαφάνειας και Ανθρωπίνων Δικαιωμάτων για την ένταξη στο πρόγραμμα με την έκδοση σχετικής Υπουργικής Απόφασης. Θα ακολουθήσει η σύναψη προγραμματικής σύμβασης.


Τέλος θέλω να τονίσω ότι δεν είναι εργασία με την έννοια της εργασιακής σχέσης, είναι μέτρο έκτισης ποινής και ακόμη όσοι συμπολίτες μας επιλέξουν αυτόν τον θεσμό, είναι υποχρεωτική η 4ωρη εργασία και προς τούτο υπάρχει σχετικός έλεγχος από την αρμόδια εισαγγελική αρχή».

Κατόπιν ο Πρόεδρος κάλεσε το σώμα ν’ αποφασίσει επί της πρότασης του Αντιδημάρχου.

Το Δημοτικό Συμβούλιο Πύργου

Λαμβάνοντας υπόψη:

· Την εισήγηση του Αντιδημάρχου κ. Α. Καράμπελα
· Τις διατάξεις της του άρθρου 82 του Ποινικού Κώδικα (Ν. 1493/17-08-1950), όπως τροποποιήθηκε, μετά από διαλογική συζήτηση,

Α π ο φ α σ ί ζ ε ι


Ομόφωνα: 

1. Την ένταξη του Δήμου στην εφαρμογή του θεσμού παροχής  Κοινωφελούς Εργασίας. 
2. Η Κοινωφελής Εργασία να παρέχεται στις υπηρεσίες του Δήμου: καθαριότητας, πρασίνου, τεχνικές υπηρεσίες, διοικητικές υπηρεσίες, ΚΕΠ, υπηρεσίες υγείας και κοινωνικής μέριμνας και σε διοικητικές εργασίες ανάλογα με τα τυπικά τους προσόντα, σύμφωνα με τις διατάξεις του άρθρου 82 του Ποινικού Κώδικα.

Η απόφαση του Δ.Σ θα προωθηθεί στο Υπουργείο Δικαιοσύνης, προκειμένου να συμπεριληφθεί ο Δήμος Πύργου στην σχετική απόφαση του Υπουργού Δικαιοσύνης, Διαφάνειας & Ανθρωπίνων Δικαιωμάτων και λοιπών συναρμόδιων Υπουργών. Εν συνεχεία θα ακολουθήσει σύναψη προγραμματικής σύμβασης.

Η κοινωφελής εργασία δεν έχει την έννοια της εργασιακής σχέσης, είναι μέτρο έκτισης ποινής, είναι υποχρεωτική τετράωρη εργασία και προς τούτο γίνεται σχετικός έλεγχος από την αρμόδια εισαγγελική αρχή.
Ο Δημοτικός Σύμβουλος κ. Ι. Αργυρόπουλος του Παναγιώτη κατά την ψηφοφορία του θέματος βρέθηκε απών.

Η παρούσα απόφαση έλαβε αύξοντα αριθμό   181/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  
Ο ΠΡΟΕΔΡΟΣ                           ΤΑ ΜΕΛΗ                       Ο ΓΡΑΜΜΑΤΕΑΣ
  Ε. ΚΑΝΝΗΣ                                                              Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος 26  – 5  - 2011

Ο ΔΗΜΑΡΧΟΣ
ΜΕΔ

